ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-E.03.02-69367/11-2016

28.03.2016. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0879/2015 (102430/2015), за набавку: Одржавање проходности канализационих и других инсталација (ТЕНТ Б), на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од 3 дана објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ**: С обзиром да сте дана 21.03.2016. године из конкурсне документације за ЈН 3000/0879/2015 (102430/2015) из обрасца број 6 "Услови за учешће у поступку јавне набавке из чл. 75. и 76. ЗЈН-А и упутство како се доказује испуњеност тих услова" избацили тачку 4. као и из тачке 6. подтачку 4., а све у вези са сакупљањем и транспортом опасног отпада који се може појавити у систему канализације, а за која се користе специјална АДР возила, наше питање је како ће се третирати предметни отпад у случају појаве истог?

Подсећам Вас да је по Закону о управљању отпадом обавеза како власника отпада тако и оператера (сакупљача) отпада да се са истим поступа по Закону а то је да се поседују све дозволе за сакупљање и транспорт опасног отпада издату од стране надлежног Министарства, да сакупљач има АДР возила као и да се предметни отпад депонује на за то Законом прописано место.

Сматрамо да уклањањем ових тражених услова отварате могућност да Вам се јаве предузећа која немају потребне дозволе и у случају добијања уговора, из незнања ће кршити Закон о управљању отпадом што би се одразило и на Ваше предузеће. Из свега овога сматрамо да је неопходно да вратите услове које сте избацили из конкурсне документације како не би дошло до ненамерног кршења Закона о управљању отпадом.

**ОДГОВОР:** Предмет јавне набавке бр. 3000/0879/2015 (102430/2015) није управљање (скупљање и транспорт) отпада па из тог разлога Понуђачи не морају да поседују дозволе прописане Законом о управљању отпадом што је Наручилац и дефинисао изменом конкурсне документације.

КОМИСИЈА